Maris adulti I. 
vellere aestivo seu detrito : 
Priore maior, flavicante fuscus, colorum omnibus- nolis, praeter maculam cineream dorsi 
dilutam ad basin cervicis et maculam fuscam, quae ad genua est paullo latiorem, in uropygium 
abeuntem, cum priore congruus. Dorsi pilus pollicem raro aequat, rarius superat totusque magis 
detritus quam in priore. Barba nigrior multum brevior, pilis fere omnibus apice albicantibus. 
Cornua multo longiora, dimidium corpus sex pollicibus superant, levius curvata, apice multo 
longius ab oris apice remoto. In dextro cornu tubera 14, in sinistro 16. 
Feminae adultae I. 
vellere hiberno seu integro: 
Statura, habitus et cornua Caprae domesticae parvae, maribus modo descriptis longe ita 
inferior, ut hanc illius maris feminam esse primo intuitu facile neges. Greges multos vidimus, 
nunquam vero feminam maiorem. Speciminibus femineis 6 politi sumus. Specimen de quo 
nunc agitur inter omnia maximum et maximo mare fere pedis longitudine i. e. quarta eius fere 
parte brevius fuit. Capitis et corporis ratio eadem apud marem et feminam, cauda paullo brevior. 
Aures capitis ratione longiores, dimidium caput enim superant. Pilus, sicut in maribus, raro 
pollicaris, longissimus bipollicaris in flocco caudae. Barba nulla. Setae circum oculos sparsae 
9 ad 10 lineas longae, eisque similes in labio inferiore, ubi apud mares etiam nonnullae inve- 
niuntur. Color pallidior quam in maribus flavicante -fuscus, linea dorsuali obscura obsoleta et 
vix turgida. Collum et latera abdominis dorso concoloria. Pectus sub collo albicante' flavidum. 
Gula et abdomen alba. Pedes picti Maris pedibus similes, anteriores intus albicant extus flavi, 
macula nigrofusca antica supra articulum carpi, in ipso articulo macula alba; in medio carpo 
linea nigrofusca usque ad metacarpum decurrit. Metacarpi albi. Ungulae pilorum corona fusca 
marginatae, fasciculo atro intra binas. Notae utrinque nigrofuscae discretae ad ungulas spurias nec 
in annulum coalescentes. Pedes posteriores extus et antice flavi, supra intus albi, infra flavi; in 
carpo antica stria media nigrofusca longitudinalis, umbra fuscescens ad calcaneum; maculae duae 
nigrofuscae ad ungulas spurias. Aures extus flavae margine tenui fusco vix ullo, intus albae 
taeniis pilosis tribus. Cornua flavo -cinerea, ungulae nigricant. Cornua sexpollicaria compressa, 
maris cornibus quam maxime dissimilia, in Antiloparum morem annulis parum elatis lirata. 
Annuli 16 distincti, praeterea basis rimosa leviores 6 ad 7 annulos offert. Cornua simpliciter 
reflexa, apicibus aliquantum divergentia, apice levius surgente et sursum spectante. 
Feminae adultae II. 
vellere integro: 
A priori colore non differt. Mensurarum differentias supra dedimus. Idem de tertia 
adulta paullo minore femina dicendum est, cuius mensuras dare non locus erat. 
Hjiutpr. et Eiirenb. Mammalia II, 
m m 
